མ། ཡང་ན་ཡེ་ཤེས་ཀྱི་
ཕྱག་རྒྱ་དང་སྙོམས་པར་ཞུགས་པའི་སྦྱོར་བའི་སྒྲས་འོག་མིན་ནས་ཡེ་ཤེས་པ་སྤྱན་དྲངས་ཏེ།
ཞབས་བསིལ་ལ་སོགས་པ་སྔོན་དུ་སོང་བས་མཆོད་པ་དང་། བདག་ཉིད་ལ་ཞུགས་པས་ཆགས་
318

། །རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་པོ་ནག་པོའི་མངོན་རྟོགས་སོགས་བཞུགས་སོ།
པ་ཆེན་པོས་ཞུ་ནས། རྡོ་རྗེའི་ལམ་ནས་ཐོན་ཏེ། པདྨར་ཡེ་ཤེས་ཀྱི་འཁོར་ལོའི་རང་བཞིན་དུ་
གྱུར་པ་རྣམས་སྤྲོས་པས་ཕྱི་རོལ་གྱི་དམ་ཚིག་གི་འཁོར་ལོ་རིམ་པ་ཇི་ལྟ་བ་བཞིན་དུ་ཞུགས་པར་
བསམ་མོ། །ཡང་རང་གི་ས་བོན་གྱིས་སྤྱན་དྲངས་པའི་ལྷ་མོས་དབང་བསྐུར་བས་གཙོ་བོ་མི་
བསྐྱོད་པའོ། །ཤར་ལ་སོགས་པ་ན་གནས་པའི་ལྷ་མོ་བརྒྱད་པོ་རྣམས་ལ་རྣམ་པར་སྣང་མཛད་ལ་
སོགས་པ་རྣམས་ཀྱིས་གོ་རིམ་བཞིན་དུ་རྒྱས་གདབ་བོ། །ཕྱི་ནས་སེམས་ཀྱིས་སྤྲུལ་བའི་མཆོད་
པའི་ལྷ་མོ་སྤྲོས་ཏེ། མཆོད་ལ་ན་བཟའ་དང་བླ་རེ་ཕུལ་ཏེ། ཡི་གེ་གསུམ་གྱིས་བྱིན་གྱིས་བརླབས་
པའི་བཟའ་བ་དང་། བཅའ་བ་དང་། ལྡག་པ་དང་། བཞིབས་པ་དང་། བཏུང་བ་རྣམས་ཀྱིས་
མཆོད་པ་ལ་སོགས་པ་དང་། གསེར་དང་། བུ་མོ་དང་། རྟ་དང་། གླང་བོ་དང་། བ་ལང་ལ་
སོགས་པ་རྣམས་ཕུལ་ལ་གཟུགས་རྡོ་རྗེ་མ་ལ་སོགས་པ་ལྟ་བུའི་ཕྱི་རོལ་གྱི་རྣལ་འབྱོར་མ་བཅུ་
དྲུག་གམ། བརྒྱད་དམ། བཞི་རྣམས་ཀྱིས་རང་རང་གི་མཆོད་པས་མཆོད་དོ། །དྲིལ་བུ་དཀྲོལ་
ཞིང་བསྟོད་པ་བྱས་ནས་བདུད་རྩི་མྱངས་པས་བདེ་བ་ཆེན་པོའི་རོ་མྱང་བར་བསམ་མོ། །དེ་ནས་
གཙོ་བོའི་སྔགས་བརྒྱ་རྩ་བརྒྱད་དང་། འཁོར་ལོ་རྣམས་ཀྱི་ཉེར་གཅིག་བཟླས་པ་དང་། འོག་
ནས་འབྱུང་བའི་ཚོགས་འབྱུང་བོ་རྣམས་ཀྱི་གཏོར་མ་སྦྱིན་ནོ། །འདི་ནི་དཀྱིལ་འཁོར་སྒྲུབ་པའི་
ཆོ་གའོ། །
དེ་ནས་སློབ་མ་རྣམས་ཀྱིས་མཎྜལ་བྱས་ལ། པུས་མོ་ས་ལ་བཙུགས་ཏེ། མེ་ཏོག་ལ་སོགས་
པའི་ཐལ་མོ་སྦྱར་ནས། སྔགས་ཀྱི་ཐེག་པ་ལ་སྦྱོར་བ་རྣམས་ལ་འཇིག་རྟེན་འདི་དང་ཕྱི་མ་བདེ་
བར་བྱ་བའི་དོན་དུ་མ་ཡིན་པར། འོན་ཀྱང་དེ་བཞིན་གཤེགས་པའི་སྐུ་ཐེག་པར་བྱ་བའི་ཕྱིར་
དཀྱིལ་འཁོར་དུ་འཇུག་པས་འདོད་པ་གཉིས་སྒྲུབ་པོ་སྙམ་པར་ཤེས་པར་བྱས་ལ། བླ་མ་ལ་ཁ་
ཕྱོགས་པ་དེ་རྣམས་ཞལ་དུ་ཞུགས་ཏེ། རྡོ་རྗེའི་ལམ་ནས་པདྨར་སོན་པ་རྣམས་ལ་འོད་ཟེར་གྱིས་
319

།བོ་དོང་པཎ་ཆེན་གྱི་གསུང་འབུམ་ཆེན་མོ།
ཤེས་རབ་དང་བཅས་པའི་དེ་བཞིན་གཤེགས་པ་རྣམས་སྤྱན་དྲངས་ཏེ་ཞུ་ནས་སྔ་མ་ལྟར་ཞུགས་
པས་དབང་བསྐྱར་བར་བསམ་ཞིང་།
ཤར་གྱི་སྒོར་བཏོན་པ་དེ་ཡེ་ཤེས་དབབ་པའི་རྗེས་གནང་
བླང་ངོ་། །དཔལ་ཆེན་ཁྱོད་བདག་སྟོན་པའོ། །ཨུ་མས་མཉམ་གཅིག་ཁ་སྦྱོར་ཁྱོད། །བྱང་ཆུབ་
ཆེན་པོའི་ཚུལ་བསྟན་པ། །མགོན་པོ་ཆེན་པོ་བདག་འཚལ་ལོ། །དམ་ཚིག་དེ་ཉིད་བདག་ལ་
གསོལ། །བྱང་ཆུབ་སེམས་ཀྱང་བདག་ལ་གསོལ། །སངས་རྒྱས་ཆོས་དང་དགེ་འདུན་དེ། །སྐྱབས་
གསུམ་དག་ཀྱང་བདག་ལ་གསོལ། །ཐར་པ་ཆེན་པོའི་གྲོང་མཆོག་ཏུ། །མགོན་པས་བདག་ནི་
བཞུགས་སུ་གསོལ། །ཞེས་པ་བརྗོད་ལ། སློབ་མ་གཅིག་གཙོ་བོར་བྱས་ཏེ། བུ་ཚུར་ཐེག་པ་ཆེན་
པོ་ལ། །གསང་སྔགས་སྤྱོད་པའི་ཚུལ་འབྱུང་བའི། །ཁྱོད་ནི་ཚུལ་ཆེན་སྣོད་ཡིན་པས། །ཁྱོད་ལ་
ཡང་དག་བཤད་པར་བྱ། །དུས་གསུམ་སངས་རྒྱས་ཡང་དག་རྣམས། །སྐུ་གསུང་ཐུགས་ཀྱི་རྡོ་རྗེ་
ཅན། །དབྱེར་མེད་གསང་སྔགས་ནུས་མཐུ་ཡིས། །མཉམ་མེད་ཡང་དག་ཡེ་ཤེས་ཐོབ། །གསང་
སྔགས་སྦྱོར་བ་མཉམ་མེད་པས། །བདུད་ཀྱི་སྡེ་ནི་འཇིགས་སྟེར་བ། །བདག་གིས་སྟོབས་ཆེན་
གྱིས་བཅོམ་ནས། །ཤཱཀྱ་སེངྒེ་ལ་སོགས་མཆོག །འཇིག་རྟེན་བསམ་པ་མཁྱེན་པ་ཡིས། །འཁོར་
ལོ་བསྐོར་ནས་མྱ་ངན་འདས། །དེ་ཕྱིར་བུ་ཁྱོད་བློ་གྲོས་འདི། །གྱིས་ཤིག་ཐམས་ཅད་མཁྱེན་ཐོབ་
ཕྱིར། །ཞེས་བརྗོད་ལ་དོན་བླང་ངོ༌། །དེ་ནས་དཀོན་མཆོག་གསུམ་ལ་བདག་སྐྱབས་མཆི། །སྡིག་
པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་
ཀྱིས་བཟུང་། །ཞེས་ལན་གསུམ་བརྗོད་ནས། སྤྱིའི་སྡོམ་པ་བཟུང་བ་དང་། རྡོ་རྗེ་སློབ་དཔོན་གྱི་
སྡོམ་པ་བླང་བའི་ཕྱིར། འཁོར་ལོ་ཕྱིར་ནི་མི་ལྡོག་པ། །བྱིན་ཅིག་མགོན་པོ་བདག་བརྗོད་ཀྱེ། །
འཁོར་ལོ་ལྷ་ཡི་དེ་ཉིད་གཉིས། །སློབ་དཔོན་ལས་ནི་བྱ་བ་ཀུན། །སངས་རྒྱས་རྣམས་ཀྱི་དམ་ཚིག་
ལ། །གསང་བའི་སྡོམ་པ་དམ་པ་རྣམས། །སེམས་ཅན་ཀུན་གྱི་དོན་བྱའི་ཕྱིར། །རྟག་པར་བདག་
320

། །རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་པོ་ནག་པོའི་མངོན་རྟོགས་སོགས་བཞུགས་སོ། །
ཉིད་སློབ་དཔོན་གྱུར། །དེ་ལྟར་བྱེ་བྲག་གི་གསོལ་བ་བཏབ་ལ། དེ་ནས་སེམས་བསྐྱེད་པར་བྱ་སྟེ།
བདག་མིང་
ཇི་ལྟར་དུས་
སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ།
འདི་ཞེས་བགྱི་བ་དུས་འདི་ནས་བཟུང་སྟེ་བྱང་ཆུབ་སྙིང་བོ་ལ་མཆིས་ཀྱི་བར་ལ།
གསུམ་མགོན་རྣམས་ཀྱིས། །བྱང་ཆུབ་ཏུ་ནི་ངེས་མཛད་ལྟར། །བྱང་ཆུབ་སེམས་ནི་བླ་མེད་པ། །
དམ་པ་བདག་གིས་བསྐྱེད་པར་བགྱི། །སངས་རྒྱས་རྣལ་འབྱོར་སྡོམ་པ་ལ། །ཚུལ་ཁྲིམས་ཀྱི་ནི་
བསླབ་པ་དང་། །དགེ་བའི་ཆོས་ནི་སྡུད་པ་དང་། །སེམས་ཅན་དོན་བྱེད་ཚུལ་ཁྲིམས་གསུམ། །
བདག་གིས་བརྟན་པར་གཟུང་བར་བགྱི། །སངས་རྒྱས་ཆོས་དང་དགེ་འདུན་ཏེ། །བླ་ན་མེད་པའི་
དཀོན་མཆོག་གསུམ། །དེང་ནས་བརྩམས་ཏེ་གཟུང་བར་བགྱི། །རྡོ་རྗེ་རིགས་མཆོག་ཆེན་པོ་ཡི། །
རྡོ་རྗེ་དྲིལ་བུ་ཕྱག་རྒྱ་ཡང་། །ཡང་དག་ཉིད་དུ་གཟུང་བར་བགྱི། །སློབ་དཔོན་དག་ཀྱང་གཟུང་
བར་བགྱི། །རིན་ཆེན་རིག་མཆོག་ཆེན་པོ་ཡི། །དམ་ཚིག་ཡིད་དུ་འོང་བ་ལ། །ཉིན་རེ་བཞིན་དུ་
དུས་དྲུག་ཏུ། །སྦྱིན་པ་རྣམ་བཞི་རབ་ཏུ་སྦྱིན། །བྱང་ཆུབ་ཆེན་པོ་ལས་བྱུང་བའི། །པདྨའི་རིགས་
ཆེན་དག་པ་ལ། །ཕྱི་དང་གསང་བའི་ཐེག་པ་གསུམ། །དམ་པའི་ཆོས་ནི་གཟུང་བར་བགྱི། །ལས་
ཀྱི་རིགས་མཆོག་ཆེན་པོ་ཡི། །སྡོམ་པ་ཐམས་ཅད་ལྡན་པར་ནི། །ཡང་དག་ཉིད་དུ་གཟུང་བར་
བགྱི། །མཆོད་པའི་ལས་ཀྱང་ཅི་ནུས་བགྱི། །བྱང་ཆུབ་སེམས་ནི་བསླུ་མེད་པ། །དམ་པ་བདག་
གིས་བསྐྱེད་བགྱིས་ནས། །སེམས་ཅན་ཀུན་གྱི་དོན་གྱི་ཕྱིར། །བདག་གིས་སྡོམ་པ་མ་ལུས་
བཟུང་། །མ་གྲོལ་པ་རྣམས་བདག་གིས་དགྲོལ། །མ་བསྒྲལ་པ་རྣམས་བསྒྲལ་བ་བགྱི། །དབུགས་
མ་བྱིན་པ་དབུགས་དབྱུང་ཞིང་། །སེམས་ཅན་མྱ་ངན་འདས་ལ་འགོད། །དེ་ལྟར་བརྗོད་ནས་ལས་
ཐམས་ཅད་པའི་སྔགས་ཀྱིས་བྱིན་གྱིས་བརླབས་ལ། དེའི་སྙིང་ག་དང་། མགྲིན་པ་དང་། སྤྱི་བོ་
རྣམས་སུ་རྡོ་རྗེ་པདྨ་འཁོར་ལོ་རྣམས་ཀྱི་སྟེང་དུ་ཧཱུཾ་ཨཱཿཨོཾ་རྣམས་བསམ་ལ་དེ་རྣམས་བརྗོད་ཅིང་།
321

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྙིང་ག་དང་། མགྲིན་པ་དང་། སྤྱི་བོ་རྣམས་སུ་རྡོ་རྗེ་དང་བཅས་པའི་དྲིལ་བུ་ལག་པ་གཡས་པས་
རེག་སྟེ། མེ་ཏོག་མགོ་ལ། བདུག་སྤོས་དང་། མར་མེ་མདུན་དུ་དྲི་ཆབ་ཐུགས་ལ། བཤོས་གཙང་
ཕྱག་ཏུ་ཕུལ་ནས། བྱང་ཆུབ་ཀྱི་ཤིང་ལ་སོགས་པ་ལ་ལས་བྱས་པའི་སོ་ཤིང་སོར་བཅུ་གཉིས་པ་
མེ་ཏོག་དང་ལྡན་པ་སློབ་མ་ལ་སྦྱིནནོ། །དེ་ནས་མཎྜལ་བའི་ཀོ་བ་ཙམ་པའི་གྲུ་བཞི་བ་ལ། ཤར་
རམ་བྱང་དུ་ཁ་ཕྱོགས་པ། སོ་ཤིང་ལ་སོས་བཟུང་བ་དེར་དོར་རོ། །དེའི་ཤར་དང་། བྱང་དང་།
ལྷོ་དང་། སྟེང་དང་། འོག་རྣམས་ལ་རིམ་པ་ཇི་ལྟ་བ་བཞིན། ཞི་བ་དང་། མངོན་སྤྱོད། དབང་
དང་། རྒྱས་པ་དང་། རིག་པ་འཛིན་པ་དང་། ས་འོག་གི་དངོས་གྲུབ་རྣམས་སོ། །མཎྜལ་གྱི་ཕྱི་
རོལ་ཏུ་སོང་ན་དངོས་གྲུབ་མི་འབྱུང་ངོ་། །དེ་ནས་ཁཾ་ཆུར་བསྐྱེད་ལ་ཞལ་བསིལ་འབུལ་ལོ། །ཨོཾ་
ཧྲི༔བི་ཤུདྡྷ་དྷརྨ་སརྦ་སྭཱ་པ་ནི་ཙཱ་སྱ་བི་ཤོ་དྷ་ཡ། སརྦ་བི་ཀ་ལ་སཱན་ས་པ་ན་ཡ་ཧཱུཾ། ཞེས་བརྗོད་
ཅིང་དྲིའི་ཆུ་ཁྱོར་བ་གསུམ་བླུད་དོ། །དེ་ནས་བསྡད་པ་དེ་ལ་ཧཱུཾ་གིས་བྱིན་གྱིས་བརླབས་པའི་ཀུ་
ཤ་སྟན་དང་། དྷིས་བྱིན་གྱིས་ཀུ་ཤ་སྔས་སུ་བྱིན་ནས་དེ་རྣམས་ཀྱི་ལུས་དང་མཉམ་པའི་སྐུད་པ་
དམར་བོ་སུམ་སྒྲིལ་བྱས་པ་ལ་ཧྭ་གིས་བྱིན་གྱིས་བརླབས་ཏེ་ལས་ཐམས་ཅད་པའི་སྔགས་བཟླས་
ཤིང་། མདུད་པ་གསུམ་བྱས་ལ་དེའི་ལག་པ་གཡས་པའི་དཔུང་བའམ། གཡོན་པའི་མཁྲིག་མ་
ལ་བཏགས་པ། ལེགས་པར་བསྲུངས་ལ་གཟེངས་བསྟོད་པ་ནི། འཇིག་རྟེན་དུ་ནི་ཀུན་མཁྱེན་
རྣམས། །ཨུ་དམ་ཝ་རའི་མེ་ཏོག་བཞིན། །བརྒྱ་ལམ་ན་ནི་རེས་འགའ་ཞིག །འབྱུང་བར་འགྱུར་
རམ་འབྱུང་མི་འགྱུར། །གསང་སྔགས་སྤྱོད་པའི་ཚུལ་སྲུང་བ། །དེ་བས་ཀྱང་ནི་དཀོན་པ་སྟེ། །
གང་གིས་མཉམ་མེད་སེམས་ཅན་དོན། །མྱ་ངན་མི་འདའ་བྱེད་པར་ནུས། །བསྐལ་བ་བྱེ་བ་དུ་མ་
རུ། །སྡིག་པ་བགྱིས་པར་གྱུར་པ་གང་། །དེ་ཀུན་དཀྱིལ་འཁོར་འདི་འདྲ་བ། །མཐོང་བས་འབྱང་
བར་འགྱུར་ལགས་ན། །གྲགས་པ་མཐའ་ཡས་སྔགས་སྤྱོད་པའི། །ཚུལ་ལ་གནས་ན་སྨོས་ཅི་
322

༄༅།
།རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་པོ་ནག་པོའི་མངོན་རྟོགས་སོགས་བཞུགས་སོ། །
འཚལ། །སྐྱོབས་པའི་གསང་སྔགས་བཟླས་ན་ནི། །གོ་འཕང་བླ་མེད་ཐོབ་པར་འགྱུར། །གང་དག་
ཁྱོད་ལ་མཆོག་འདི་ལ། །བློ་གྲོས་ཤིན་ཏུ་མི་གཡོ་བ། །དེ་དག་གིས་ནི་ངན་འགྲོའི་རྒྱུ། །སྡུག་
བསྔལ་ཐམས་ཅད་རབ་ཏུ་གཅོད། །བདག་ཉིད་ཆེན་པོ་ཁྱེད་རྣམས་ཀྱིས། །བསྐྱེད་པ་མཉམ་
མེད་དེ་རིང་རྙེད། །གང་ཕྱིར་རྒྱལ་བ་སྲས་བཅས་པ། །བདག་ཉིད་ཆེན་པོ་ཀུན་གྱིས་ནི། །བསྟན་
པ་འདི་ལ་ཁྱོད་རྣམས་ཀུན། །ཡོངས་སུ་བཟུང་སྟེ་སྐྱེ་བཞིན་པ། །དེ་ཕྱིར་ཁྱེད་རྣམས་ཐེག་ཆེན
ལ། །སངས་རྒྱས་རབ་ཏུ་སྐྱེད་པར་བྱེད། །ཐེག་པ་ཆེན་པོ་ཆེར་འབྱུང་བའི། །ལམ་མཆོག་འདི་ནི་
དཔལ་དང་ལྡན། །ཁྱོད་རྣམས་དེར་ནི་འགྲོ་བས་ན། །རང་བྱུང་བསྐལ་བ་ཆེན་པོ་ལ། །འཇིག་རྟེན་
ཐམས་ཅད་མཁྱེན་པ་ཡི། །དེ་བཞིན་གཤེགས་པ་རྣམས་སུ་འགྱུར། །ཞེས་བརྗོད་དེ། བཤད་ལ་
ཡང་དག་པར་བསྲུངས་ནས་ནངས་པར་སྔ་བར་རྨི་ལ་ཟློས་ཤིག་ཅེས་བརྗོད་ནས་ཀུ་ཤ་དང་བཅས་
པར་སེངྒེ་ལྟར་ཉལ་དུ་བཅུག་གོ །དེ་ནས་རང་ཉིད་དཀྱིལ་འཁོར་དུ་ཞུགས་ལ་སྲུང་བའི་དོན་དུ་
ལས་ཐམས་ཅད་པའི་སྔགས་བཟླས་སོ། །འདི་ནི་སློབ་མ་ལྷག་པར་གནས་པའི་ཆོ་གའོ། །དེ་ནས་
ནངས་པར་སྔ་བར་གཏོར་མ་བཏང་ལ། དཀྱིལ་འཁོར་ནས་ཐོན་པ་དང་སློབ་མ་རྣམས་ལ་རྨི་ལམ་
དྲིས་ཏེ། རི་ལ་ལྷུང་བ་ལ་སོགས་པ་མི་དགེ་བའི་རྨི་ལམ་བྱུང་ན་ལས་ཐམས་ཅད་པའི་སྔགས་ཀྱིས་
བསྲུངས་ནས། དཀྱིལ་འཁོར་དུ་འཇུག་པའི་དུས་སུ་སློབ་མས་གསོལ་བ་གདབ་པ་དང་། འཇུག་
པ་ནི་སྐོར་བ་བྱེད་ཅིང་། འཁོར་ལོའི་གཙོ་བོའི་ཏིང་ངེ་འཛིན་དང་ལྡན་པས་སློབ་མ་བཅུག་པའི་
ཆོ་ག་བཞིན་དུ་འཁོར་ལོའི་གཙོ་བོ་སློབ་དཔོན་དུ་བསམས་ལ། དེས་བྱིན་པ་རྣམས་ལ་ཕྱིས་
བསྐུར་བའི་དབང་ཐམས་ཅད་ལ་རིམ་པ་ཇི་ལྟ་བར་རྡོ་རྗེ་སློབ་དཔོན་གྱི་བྱ་བ་རྣམས་བྱ་སྟེ། རྗེས
གནང་ཐོབ་པ་དང་། སློབ་མ་བཅུག་པའི་ཕྱིར་བདེན་པའི་བྱིན་གྱིས་བརླབ་བྱ་སྟེ། ཆོས་རྣམས་
གཟུགས་བརྙན་དང་མཚུངས་པ། །གསལ་དག་དྲི་མེད་རྙོག་སྤངས་པའི། །གཟུང་དུ་མེད་ཀྱང་
323

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བརྗོད་བྲལ་བ། །རྒྱུ་དང་ལས་ལས་བྱུང་བ་སྟེ། །དེ་བཞིན་དེ་ཉིད་ལས་བྱུང་བ། །འདི་ལྟར་བདེན་
པའི་དཀྱིལ་འཁོར་ལ། །གཟུགས་བརྙན་གསལ་བར་སློབ་མ་རྣམས། །སྡིག་པ་བྲལ་ཀུན་ཐམས་
ཅད་ལྟོས། །ཞེས་བརྗོད་དོ། །འདི་ནི་རྡོ་རྗེ་སློབ་དཔོན་འཇུག་པའི་ཆོ་གའོ། །དེ་ནས་ལྷག་གནས་
བྱས་པའི་སློབ་མ་རྣམས་ཁྲུས་བྱས་ཏེ། དྲི་ཞིམ་པ་ལ་སོགས་པས་ལུས་ལ་བསྒོས་པ་དང་། ཡོལ་
བའི་ཕྱི་རོལ་ཏུ་རྣམ་པར་སྣང་མཛད་དུ་བསྐྱེད་ནས།
ལས་ཐམས་ཅད་པའི་སྔགས་བཟླས་ཤིང་
དར་དམར་བོའམ། སེར་བོས། ༀ་ཙཀྑུ་བན་དྷི་བ་རི་མ་ན་ཡ་ཧཱུཾ། ཞེས་པའི་སྔགས་ཀྱིས་མིག་
རས་བཅིང་ངོ་། །ཨཱ་ཁཾ་བི་ར་ཧཱུཾ། ཞེས་པ་བརྗོད་དེ། མེ་ཏོག་བླངས་ནས་ཡོན་དབུལ་ལོ། །ལས་
ཐམས་ཅད་པའི་ཆུས་བསངས་ལ། དེའི་ལུས་ཡི་གེ་གསུམ་གྱི་འོད་ཟེར་དུ་གྱུར་པ་བསམས་ཏེ།
ཡི་གེ་གསུམ་བརྗོད་ཅིང་། དཀྱིལ་འཁོར་གྱི་ཤར་དུ་གནས་པ་དེ་ལས་ཀྱི་རྡོ་རྗེས་བཟུང་ལ།
དཀྱིལ་འཁོར་དུ་འཇུག་པ་དྲི་བ་ནི། བདེ་ཆེན་དགའ་ཁྱོད་སུ་ཡིན་ཀྱེ། །དེས་བརྗོད་པ། བདེ་
ཆེན་སྐལ་བཟང་བདག་ལགས་སོ། །
དེ་ནས་ༀ་སརྦ་ཡོ་ག་ཙིཏྟཾ་ཨུད་པ་ཏ་ཡ་མི། ཞེས་བརྗོད་ཅིང་། བྱང་ཆུབ་ཏུ་སེམས་བསྐྱེད་
ལ་མེ་ཏོག་དང་ལྡན་པའི་རྡོ་རྗེ་སྙིང་གར་བཞག་ལ། ཨོཾ་སུ་ར་ཏེ་ས་མ་ཡ་སཾ་ཧོཿསིདྡྷི་བཛྲ་ཡ་ཐ་སུ་
ཁཾ་ཞེས་བརྗོད་དེ། དེང་ཁྱོད་དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་རློབ་ཀྱིས། དེ་
བཞིན་གཤེགས་པ་ཐམས་ཅད་མཆོག་ཏུ་གསང་བའི་དཀྱིལ་འཁོར་འདི་དཀྱིལ་འཁོར་མ་མཐོང་
བ་རྣམས་དང་། དད་པ་དང་མི་ལྡན་པ་རྣམས་ལ་སྨྲ་བར་མ་བྱེད་ཅིག་ཅེས་པ་དང་། ཧཱུཾ་ཛཿཧཱུྃ་
ཞེས་བརྗོད་ཅིང་དགུག་པ་ནི། ཨཱཁཾ་བི་ར་ཧཱུཾ་ཞེས་པས་ཕོ་བའི་ནང་དུ་བཅུག་ནས། དཀྱིལ་
འཁོར་གྱི་ཤར་སྒོར་བཟུང་ལ། དེང་ཁྱོད་དེ་བཞིན་གཤེགས་པ་ཐམས་ཅད་ཀྱི་རིགས་སུ་ཞུགས་
པས་ཁྱོད་ཀྱི་རྡོ